হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
কুইডিচ থ্রু দি এজেস
২০০১ সালে রাউলিং "কুইডিচ থ্রু দি এজেস" ও "ফ্যান্টাস্টিক বিস্টস অ্যান্ড হোয়্যার টু ফাইন্ড দেম" নামে "হ্যারি পটার সিরিজের" দু’টি সহায়ক বই লিখেন। বই দু’টির স্বত্ব হতে প্রাপ্ত সমুদয় অর্থ লাইভ এইডের শাখা ও ব্রিটিশ দাতব্য সংস্থা কমিক রিলিফের কাছে যায়। ২০০৮ সালের জুলাই মাস পর্যন্ত বই দু’টি মিলিতভাবে কমিক রিলিফের জন্য ৩০ মিলিয়ন ইউএস ডলারেরও বেশি আয় করে। তখন থেকেই হার্ডকভারেও বইটি ছাপা হয়।"হ্যারি পটারের" কাল্পনিক জগতে "কুইডিচ থ্রু দি এজেস" কেনিলওয়ার্থি হুইস্প নামক একজন বিখ্যাত কুইডিচ বিশেষজ্ঞের লেখা একটি বই।